cyanic-selkie/wikianc huggingface dataset:
Օտտո Աուգուստ Շտրանդման
Կրթություն
Սովորել է Սանկտ Պետերբուրգի համալսարանի իրավաբանական ֆակուլտետում (1899-1901), ավարտել է Յուրիևսկի համալսարանի իրավաբանական ֆակուլտետը (1903): Տարտուի համալսարանի (1928 թվական) և Վարշավայի համալսարանի (1930 թվական) իրավագիտության դոկտոր:
Գործունեություն մինչ 1918 թվական
Մինչև համալսարան ընդունվելը նա աշխատել է Պետական բանկի Ռևելեի (այժմ` Տարտու) գրասենյակում: 1903-1905 թվականներին եղել է փաստաբան Նարվայում և Ռևելեում: 1904-1905 թվականներին և 1917 թվականներին Ռևելեի քաղաքային խորհրդի անդամ: Մասնակցել է 1905 թվականի հեղափոխական իրադարձություններին, 1905-1909 թվականներին ապրել է Շվեյցարիայում: 1909-1917 թվականներին զբաղվել է փաստաբանական գործունեությամբ Ռևելեում: 1917 թվականին, փետրվարյան հեղափոխությունից հետո, Ռուսաստանի ժամանակավոր կառավարության կողմից նշանակվել է Ռևելեի շրջանային դատարանի դատախազ: 1917-1918 թվականներին Էստյլանդիայի նահանգի ժամանակավոր զեմստվոների խորհրդի նախագահ:
Անկախ Էստոնիայի քաղաքական գործիչ և դիվանագետ
Էստոնիայի աշխատանքային կուսակցության առաջնորդներից մեկն էր:
Մահ
1939 թվականին վերադարձել է հայրենիք, ապրել է Կադրինայի խուտորում: 1941 թվականին նա ծանուցում է ստացել ներկայանալ Ներքին գործերի ժողկոմիսարիատ (НКВД), որը նշանակում էր անխուսափելի ձերբակալություն, որից հետո ինքնասպան է եղել:
Պարգևներ
Առաջին աստիճանի երրորդ կարգի ազատության խաչ` քաղաքացիական վաստակի համար:
Արտաքին հղումներ
Կատեգորիա:Էստոնիայի քաղաքական գործիչներ Կատեգորիա:Ինքնասպաններ Կատեգորիա:Էստոնացի իրավաբաններ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Տարտուի համալսարանի շրջանավարտներ Կատեգորիա:Էստոնացի պետական գործիչներ
Վոլնա (օրաթերթ)
«Վոլնա» («Волна», «Ալիք»), բոլշևիկյան լեգալ օրաթերթ։ Լույս է տեսել 1906 թվականի ապրիլի 26-ից (մայիսի 9)–ից մինչև մայիսի 24-ը (հունիսի 6)-ը, Պետերբուրգում՝ ունենալով 25 համար։
Թերթի աշխատանքները ղեկավարել և 9-րդ համարից դրա փաստացի խմբագիրն է դարձել բոլշևիկյան պարագլուխ Վլադիմիր Լենինը, ՌՍԴԲԿ IV համագումարից Պետերբուրգ վերադառնալուց հետո։
Խմբագրական կոլեգիայի կազմում եղել են Վացլավ Վորովսկին և Միխայիլ Օլմինսկին, աշխատակցել են Անատոլի Լունաչարսկին, Իվան Սկվորցով-Ստեպանովը և ուրիշներ։
Լույս ընծայված 25 համարներից 8-ը (6, 10, 18, 19, 22–25) ոչնչացվել են Սանկտ Պետերբուրգի դատական պալատի որոշմամբ։ «Վոլնա»-ին հաջորդել է «Վպերյոդ»-ը։
Կատեգորիա:Ռուսաստանի օրաթերթեր Կատեգորիա:Ռուսական քաղաքական պարբերականներ
Փոքր Իլգումեն
Փոքր Իլգումեն (Малая Ильгумень), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուրսուլ գետի աջ ափով՝ 17 կմ հեռավորության վրա։ Գետի երկարությունը 36 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Օսովա (գյուղ, Եմելչևի շրջան)
2001 թվականի տվյալներով Օսովա գյուղում բնակվում էր 188 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 195,83 մարդ/կմ²։
Singularity (երգ)
«Singularity»-ը հարավկորեական բոյ-բենդի՝ BTS-ի երգ է, որտեղ որպես մենակատար հանդես է գալիս Վին։ Այն թողարկվել է 2018 թվականի մայիսի 6-ին, որպես Love Yourself: Tear ալբոմի մաս։ Այն գրվել է Առ Էմի և Չարլի Ջ․ Փերիի կողմից, վերջինս երգի միակ պրոդյուսերն է։ Երգը երկրորդ անգամ թողարկվել է Love Yourself: Answer ալբոմում ՝ 2018 թվականի օգոստոսի 24-ին։
Նախապատմություն և թողարկում
«Singularity»ի տեսահոլովակը թողարկվել է որպես առաջիկա Love Yourself: Tear ալբոմի թիզեր ։ Հոլովակը գրեթե տասնհինգ ժամում հավաքել է տասը միլիոնից ավել դիտում ։
Առաջխաղացում
2018 թվականի դեկտեմբերի 29-ին երգն արաջադրվել է 2018 KBS երգի փառատոնում ։ 2018 թվականի KBS Daejun-ում Վին ներկայացրել է «Սingularity»-ը։
Տեսահոլովակ
Գոլդբինն ու Սուհյոն Նամը տեսահոլովակի մթնոլորտը բնութագրել են որպես փակ տարածություն, որտեղ Վին շարժվում է լույսի և ստվերի միջև և հետո մտնում ծաղիկներով լցված մութ սենյակ։ Սպիտակ դիմակներով ելույթը, զուսպ խորեոգրաֆիան մեկնաբանում են որպես սիրվելու համար նրա իրական ես-ի քողարկում ։ Billboard-ի Թամար Հերման նշել է, որ տեասահոլովակում Վիի կերպարը նման է հունական առասպելի Նարցիսին, որի մահվան պատճառը դարձել է սեփական արտացոլանքի հանդեպ սերը ։
Կոմպոզիցիա
Երաժշտական տեսանկյունից երգը նկարագրվել է հնդկական Rolling Stone-ի կողմից որպես նեո սոուլի ու ջազի նշույլներով R&B ։ Burlington County Times-ն այն նկարագրել է որպես «Վիի մեղրե ձայնին հավելող հանգստացնող բիթ», որն «ամեն լսելով ավելի ու ավելի ես հավանում» ։
Billbord-ի հետ հարցազրույցում Չարլի Ջ․Փերիին հիշեցնում է, որ երգը սկսվել է որպես պոեմ և շարունակվել այդպես։ Ըստ MTV News-ի, երգում Վին դիմակ է կրում իր զգացմունքները քողարկելու համար, ինքն իրեն հարցնում է՝ «Կորցրել եմ ինքս ինձ թե՞ գտել եմ քեզ» ։
Ծանոթագրություններ
Կատեգորիա:2018 երգեր
Էշ (Բազել-լանդշաֆտ)
Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.
Պատմություն
Պատմական փաստաթղթերում Էշն առաջին անգամ հիշատակվել է 1252 թվականին՝ Eschանվանաձևով ։
Գմայնվալդի նորքարեդարյան դոլմենային գերեզմանոցն ու Նոյմատի կրթօջախի համալիրն ընդգրկված են Շվեյցարիայի համազգային նշանակության պատմամշակութային ժառանգության ցանկում ։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Բազել կանտոնի բնակավայրեր
Ադիգեն (Ադիգենի շրջան)
Դիրք
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ադիգենից հեռու է 1 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 215 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ադիգենի մունիցիպալիտետ
Ռոսմա
Ռոսմա (Rosma), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 372 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Պիլվա շրջանի բնակավայրեր Կատեգորիա:Էստոնիայի գյուղեր
Մետիսներ
Պատմություն
Տարբեր ռասսաների ներկայացուցիչների խառն ամուսնությունները պատմականորեն կապված են մի երկրից մյուսը բնակչության տեղափոխությունների հետ։ Աշխարհագրական մեծ հայտնագործությունները դարձել են առաջին նշանակալի խթանն այդ գործընթացի համար։ Տարբեր ազգությունների ներկայացուցիչների խառն ամուսնությունների թվի ավելացման հարցում մեծ դեր է խաղացել Հոլանդիայի, Անգլիայի, Պորտուգալիայի, Իսպանիայի ստրկատիրական առևտուրը։ Մետիսը՝ որպես բնորոշում, տարբեր ռասաների ծնողների սերունդների անվանում է։ Եվրոպեոիդների և նեգրոիդների սերնդին անվանում են մուլատ, եվրոպեոիդներից ու մոնղոլոիդներից սերվածին՝ «եվրասիացի» ։ Շատ երկրներում նկատվում է մետիսների քանակի աճ այլ ռասաների ներկայացուցիչների համեմատ։ Այդ ֆոնի վրա նկատելի է նեգրոիդների և բնիկ ազգերի քանակի կրճատում այլ ժողովուրդների համեմատ ։
Աշխարհագրական տարածում
Մետիսներ կան Արևմտյան կիսագնդի գրեթե բոլոր երկրներում, այդ թվում նրանք կազմում են բնակչության մեծամասնությունը հետևյալ երկներում՝ Մեքսիկայում, Նիկարագուայում, Կոստա Ռիկայում, Պերուում, Բոլիվիայում, Չիլիում, Կոլումբիայում, Վենեսուելայում, Էկվադորում, Պարագվայում, Գվատեմալայում, Պանամայում։ Այնպիսի իսպանալեզու երկրներում, ինչպիսիք են Արգենտինան և Ուրուգվայը, բնակչության մեծամասնությունը սպիտակամորթներ են։ Մետիսներ կան նաև Ռուսաստանում և Միջին Ասիայում (Ուզբեկստան, Ղրղզստան, Ղազախստան), Սիբիրում, Ուրալում և Պովոլժիեում ։
Ծանոթագրություններ
Կատեգորիա:Մարդաբանություն
Դերե-Մահալե
Դերե-Մահալե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ավաձի
Ավաձի, ճապոնական ավանդական տիկնիկային թատրոնի տարատեսակներից մեկը։
Պատմություն
Ստեղծվել է նույնանուն կղզում ավելի քան 400 տարի առաջ։ Գտնվել է Ավայի իշխանի հովանու ներքո։ Համաձայն «Ավաձիձա հիսյո» («Ավաձի թատրոնի արժեքավոր գիրք») հնագույն գրքի՝ 18-րդ դարի սկզբում Ավաձի կղզում կար ավելի քան 40 թատերախումբ, որոնց մի մասն ակտիվորեն աշխատել է մինչև 19-րդ դարի վերջ։ Թատրոնի դերասանները հիմնականում սիրողներ էին, առավել հաճախ՝ գյուղացիներ։ Թատրոնն իր ներկայացումները ցուցադրում էր գյուղական տոների ժամանակ տաճարների մերձակա հրապարակներում։
Էությունը
Թատրոնը ներկայացնում է մարդու հասակի ¾ չափսն ունեցող տիկնիկներ, որոնցից յուրաքանչյուրը դիտողի աչքի առաջ շարժման մեջ են դնում երեք տիկնիկավար, որոնց սև զգեստը և դիմակը պայմանաբար նշանակում են, թե իբր նրանք գոյություն չունեն։ Տիկնիկների տեքստն ասում են բեմի անկյունում նստած երգիչ-երաժիշտները։ Խաղացանկը՝ շուրջ 200 անուն, որից մշտապես կատարվում է մոտ 50-ը, բաղկացած է ժողովրդական հնագույն ավանդույթների հիման վրա գրված պիեսներից։
Թատրոնի արվեստին դերասանները սովորաբար ծանոթանում են 9-12 տարեկանից։
Աղբյուրներ
Կատեգորիա:Թատրոններ այբբենական կարգով Կատեգորիա:Ճապոնիայի արվեստ Կատեգորիա:Տիկնիկային թատրոններ
Մեր կյանքը
Մեր կյանքը (հանդես), գրական, հասարակական հանդես։ Լույս է տեսել 1910—1912 թվականին, Աստրախանում (24 համար)։ Խմբագիր-հրատարակիչ՝ Ա․ Ապրեսյան։ Լուսաբանել է տեղի հայ համայնքի առօրյան, մտաhոգվել հայկական դպրոցների վիճակով։ Անդրադարձել է Աստրախանի հայ գրական-գեղարվեստական ընկերության գործունեությանը, տպագրել առանձին ստեղծագործություններ։ Ծանոթացրել է Ռուսաստանի քաղաքական կյանքին, միջազգային իրադարձություններին, բողոքի ձայն բարձրացրել Լենայի գնդակոծության կապակցությամբ։ Դատապարտել է դաշնակցության գործակցությունը երիտթուրքերի հետ։
Կատեգորիա:Ռուսաստանի հայկական հանդեսներ Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Ալեքսան Պեզճյան
Ալեքսան Պեզճյան, հայ մանկավարժ, բնագետ։
Առանձնապես մեծ է Պեզճյանի դերը բնագիտական գիտելիքներ պրոպագանդելու գործում։ Հեղինակ է «Տարերք բնագիտության» (1901 թ.) դասագրքի (ֆիզիկայի դասընթաց)։ Հոդվածներ է հրատարակել հայատառ թուրքերենով։
Արտաքին հղումներ
Կատեգորիա:Հայ մանկավարժներ Կատեգորիա:Հայ բնագետներ
Տանզանիայի տնտեսություն
Տանզանիա, աշխարհի ամենաքիչ զարգացող երկրներից մեկն է։
Անկախացումից հետո երկար ժամանակ երկիրն ուներ սոցիալիստական տնտեսություն ՝ հիմնված պետական սեփականության և «սոցիալիստական գյուղերի» վրա։
Գյուղատնտեսություն
Չնայած չոր կլիմային, գյուղատնտեսությունը շարունակում է մնալ Տանզանիայի տնտեսության հիմքը։ 70-ականներին երկրի տնտեսությունը զարգացավ արագ տեմպերով՝ շնորհիվ Տանզանիայի արտահանման արտադրանքի բարձր գների։ Գյուղատնտեսությունում աշխատում է աշխատուժի 80%-ը և ապահովում է ՀՆԱ-ի 26,5%-ը։ Աճեցվում է սուրճ, ծխախոտ, սիսալ։ Հիմնական մշակաբույսերից մեկը թեյն է, արտադրանքի կեսը գտնվում է Tea Authority-ի հսկողության ներքո, որն իր 14 գործարաններում վերամշակում է տերևը, որը նույնպես հավաքվել է մասնավոր տնկարկներից։ Գործում է նաև 7 ​​մասնավոր գործարան։ Ամբողջ արտադրությունը բարդանում է բազմաթիվ խնդիրների պատճառով՝ հնացած սարքավորումներ, աշխատողների պակաս, տրանսպորտ, վառելիքի պակաս, երաշտ։ Որոշ հայրենական հեղինակների կարծիքով, Տանզանիայի թեյն իր որակով համեմատելի է քենիական թեյի հետ, և, հետևաբար, միջազգային շուկայում վաճառվում է բավականին բարձր գներով։
Հանքանյութեր
Տանզանիայում ոսկու արդյունահանում է իրականացվում, 2014 թվականին արդյունահանման ծավալը կազմել է 1.27 մլն ունցիա: Տանզանիան Աֆրիկայում ոսկու չորրորդ, ամենամեծ հանքարդյունաբերողն է Հարավային Աֆրիկայից, Գանայից և Մալիից հետո, ոսկու արտահանումը Արևելյան Աֆրիկայի այս երկրի արժույթի հիմնական աղբյուրներից մեկն է ։ Երկրում գործում են ոսկու արդյունահանման այնպիսի ընկերություններ, ինչպիսիք են AngloGold Ashanti-ն և Acacia Mining Ltd-ն, նախկինում Աֆրիկյան Barrick Gold Plc-ն։
Տանզանիան հարուստ է օգտակար հանածոներո վ, սակայն նրա հանքային ռեսուրսների բազան վատ է ուսումնասիրված։ Բացի ոսկուց, շահագործվում են ադամանդի, բնական գազի և ֆոսֆատ հումքի հանքավայրերը։ Ուիլյամսոնի հանքավայրում արտադրվել է ավելի քան 3,8 տոննա ադամանդ։ Հայտնաբերվել են երկաթի, քրոմի հանքաքարերի, կապարի, ցինկի, անագի, վոլֆրամի, պլատինոիդների և բոքսիտների աննշան հանքավայրեր։ Բավականին բարձր են գնահատվում քարածխի, նիկելի, կոբալտի ռեսուրսները ։
Տրանսպորտ
Մայրուղիներ
Երկաթուղիներ
Ջրային տրանսպորտ
Ծանոթագրություններ
Կատեգորիա:Տանզանիա Կատեգորիա:Աֆրիկայի տնտեսություն Կատեգորիա:Տնտեսություն ըստ երկրի Կատեգորիա:Տնտեսության ճյուղեր Կատեգորիա:Տնտեսություն
Ռոտոնդա (Իտալիա)
Ռոտոնդա (Rotonda), կոմունա Իտալիայում, Բազիլիկատա մարզում՝ Պոտենցա գավառում ։
Բնակչությունը կազմում է 3890 մարդ (2008 թվական), բնակչության խտությունը կազմում է 93 մարդ/կմ²։ Զբաղեցնում է 42 կմ² տարածք։ Փոստային ինդեքսն է՝ 85048։ Հեռախոսային կոդը՝ 0973։
The Gold Album: 18th Dynasty
«The Gold Album: 18th Dynasty», ամերիկացի ռեփեր Թայգայի չորրորդ ստուդիական ալբոմն է։ Այն թողարկվել է 2015 թվականի հունիսի 23-ին Last Kings Entertainment լեյբլի կողմից։
Ալբոմի առաջին սինգլը՝ «Hollywood Niggaz» երգը, թողարկվել է 2015 թվականի մայիսի 19-ին, իսկ երկրորդ սինգլը՝ «Pleazer» երգը, թողարկվել է նույն տարվա հունիսի 16-ին ։
Արտաքին հղումներ
Կատեգորիա:2015 ալբոմներ Կատեգորիա:Անգլալեզու ալբոմներ
Գևորգ Հակոբյանց
Գևորգ Թամրազի Հակոբյանց, հայ խորհրդային ռազմական գործիչ, Խորհրդային Միության հերոս (3. 6. 1944), գնդապետ։
Կենսագրություն
Գևորգ Հակոբյանցը ծնվել է Պյատիգորսկում։ Ավարտել է Կրասնոդարի ռազմահետևակային ուսումնարանը (1941), Մ. Ֆրունզեի անվան ռազմական ակադեմիան (1948)։ Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) գործողությունների առաջին շրջանում Հակոբյանցի վաշտը (ապա՝ գումարտակը) Հարավային առաջնագծում մասնակցել է Տագանրոգ, Վորոշիլովգրադ և Դոնի Ռոստով քաղաքների պաշտպանական մարտերին, 1943-ի հունվարին՝ Արմավիր, Կրասնոդար, Կրիմսկայա և այլ քաղաքների ու բնակավայրերի ազատագրմանը։
Դնեպրի գետանցման և Խերսոնի ազատագրման ժամանակ ցուցաբերած խիզախության և բարդ իրադրության մեջ գումարտակը հմտորեն ղեկավարելու համար նրան շնորհվել է Խորհրդային Միության հերոսի կոչում։ 1956-ից աշխատել է Հայկական գյուղատնտեսական և Երևանի պոլիտեխնիկական ինստիտուտներում։
Հիշատակ
Հակոբյանցի անունով Պյատիգորսկում և Երևանում կան փողոցներ։
Ծանոթագրություններ
Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՍՀՄ հայազգի հերոսներ Կատեգորիա:Հայրենական մեծ պատերազմի մասնակիցներ Կատեգորիա:Հայ գնդապետներ
Invincible (սինգլ)
Invincible, անգլիական Մյուզ ալտերնատիվ ռոք-խմբի սինգլն է իրենց չորրորդ՝ Black Holes and Revelations ալբոմից։ Սինգլը զբաղեցրեց բրիտանական հիթ-շքերթի 21-րդ հորիզոնականը։
Տեսահոլովակ
Տեսահոլովակը պատրաստել է ռեժիսոր Ջոննի Ռոսսը։ Պրեմիերան կայացավ Մեծ Բրիտանիյում 2007 թ. մարտի 16-ին Channel 4 հեռուստաալիքի եթերում։ Տեսահոլովակը նկարահանվել է Դուբլինյան համերգից առաջ։
Տեսահոլովակում խումբը երթևեկում է համաշխարհային պատմությունը նկարագրող պատկերների առջը՝ նախապատմական ժամանակներ, դինոզավրեր, Հին Եգիպտոս, Հին Հռոմ և Երկրորդ աշխարհամարտ։ Վերջին պահին հայտնվում են այլմոլորակայիններ և հսկա չափսերի ռոբոտներ, որոնք հարձակվում են ժամանակակից քաղաքի վրա։ Ողջ մարդկությունը տագնապով է տարվում, և բոլոր դարաշրջանները միավորվում են, որպեսզի հաղթեն եկվորներին։
Երգացանկ
7" վինիլային սկավառակ CD DVD
Արտաքին հղումներ
Կատեգորիա:Muse երգեր Կատեգորիա:2007 սինգլներ
(9370) 1993 FC22
(9370) , աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 2,430866 ա. մ., առավելագույնը մոտենում է 2,0996 ա. մ. հեռավորության վրա և հեռանում 2,7621 ա. մ. ։ Արեգակի շուրջ մեկ ամբողջական պտույտ է կատարում 1384,33 երկրային օրվա ընթացքում, իր ուղեծրով շարժվելով միջինում 0,260053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դավիթ Հակոբջանյան
Դավիթ Գևորգի Հակոբջանյան, ճարտարագետ-մեքենագետ, դոցենտ (1933)։
Կենսագրություն
Ավարտել է Դարմշտադի (Գերմանիա) բարձրագույն տեխնիկական դպրոցը (1902)։ Մասնակցել է Բաքվի ջրմուղի կառուցմանը (1911-1917)։ 1921 թվականից դասավանդել է ԵՊՀ-ում, եղել տեխնիկական ֆակուլտետի դեկան։ 1933-1942 թվականներին՝ ԵՊԻ կիրառական մեխանիկայի ամբիոնի վարիչ։ Աշխատանքները վերաբերում են օդի և ջրային գոլորշու խառնուրդով աշխատող շարժիչների և ներքին այրման տուրբինների մշակման տեսական հարցերին։ Մասնակցել է «Ռուս-հայերեն շինարարական կառուցվածքների բառարանի» (1928) կազմմանը, դասագրքերի, տեխնիկական տերմինների հայերեն թարգմանության գործին։
Կատեգորիա:Հայ ճարտարագետներ Կատեգորիա:Հայ մեխանիկոսներ
Թուլիպ Ջոշի
Թուլիպ Ջոշի (հինդի तुलिप जोशी, ), հնդկական կինոդերասանուհի։ Նկարահանվում է հինդի, մալայալամ և տելուգու լեզուներով ֆիլմերում։
Կենսագրություն
Ծնվել է Մումբայում, հայրը Գուջարաթից է, մայրը՝ ազգությամբ հայ, ծնունդով Լիբանանից։ Զբաղվել է թեթև աթլետիկայով։ Ունի երկու քույր։ Սովորել է Մումբայի Jamnabai Narsee School մասնավոր դպրոցում, իսկ հետո ավարտել է Vivek College քոլեջը, որտեղ ստացել է սննդամթերքի և քիմիայի գիտական մասնագետի կրթություն։ 2000 թվականին մասնակցել է Հնդկաստանի գեղեցկության մրցույթին, որտեղ նրան նկատել են գովազդային շատ գործակալներ, որից հետո հայտնվել է այնպիսի բրենդների գովազդային հոլովակներում, ինչպիսիք են Ponds, Pepsi, BPL, Smirnoff և այլն։ Որպես հարգանքի տուրք, նկարահանվել է պակիստանցի երգիչ Նուսրաթ Ֆաթեհ Ալի Խանին նվիրված տեսաֆիլմում։
Կինոնկարահանման հրապարակում հայտնվել է պատահականորեն։ Լինելով ռեժիսոր Յաշ Չոպրայի որդու` Ադիտյա Չոպրայի հարսնացուի ընկերուհին, ներկա է գտնվել նրանց հարսանիքին, որտեղ էլ նրան նկատելով հրավիրել են լսումների։ Հինդի լեզվին լավ չտիրապետելու պատճառով անցել է համապատասխան դասընթացներ։ Կինոդեբյուտը կայացել է 2002 թվականին, Յաշ Չոպրայի «Իմ սիրելիի հարսանիքը» ֆիլմում։ Այդ ֆիլմում նկարահանվելու համար, կինեմատոգրաֆիստները նրան խորհուրդ էին տվել փոխել անունը առավել հնդկական հնչողություն ունեցող անունով, քանի որ հանդիսատեսը կարող էր դժվարություն ունենալ արտաբերելու նրա անունը։ Արդյունքում նա ընտրեց Սանջանա անունը, որն էլ հայտնվեց ֆիլմի տիտրերում։ Այդ ֆիլմում Թուլիպ Ջոշին նկարահանվեց Անջալի Շարմայի դերում։ Կինոնկարը հաջողված էր և դրական արձագանքներ ստացավ ։
Երկու տարի անց Թուլիպ Ջոշին կրկին հայտնվեց էկրանին, այս անգամ «Ազգ` առանց կանանց» (2003 թ.) կինոնկարում։ Նրա դերակատարումը բարձր գնահատվեց` որպես դերասանուհի բարձրացնելով նրա հեղինակությունը։ Նրա հաջորդ` «Սիրտն ավելին է խնդրում» (2004 թ.) կինոնկարում, Թուլիպ Ջոշիի խաղընկերներն էին Շահիդ Կապուրը, Այեշա Տակիան և Սոհա Ալի Խանը։ Կինոնկարն ստացավ միջին գնահատական։ «Խաբեություն» (2007 թ.) կինոնկարը, որտեղ նկարահանվել էր Թուլիպ Ջոշին, նույնպես բարձրացրեց դերասանուհու վարկանիշը։
2009 թվականին Թուլիպ Ջոշին նկարահանվեց իր առաջին փենջաբի «Jag Jeondeyan De Mele» կինոնկարում, որտեղ նկարահանվել էր փենջաբյան հայտնի երգիչ և դերասան Հարբհաջան Մաննը։ Նրանք միասին նկարահանվել են նաև 2011 թվականին` «Yaara O Dildaara» կինոնկարում։ 2010 թվականին Թուլիպ Ջոշին նկարահանվել է կաննադա լեզվով ստեղծված «Super» կինոնկարում։ Այդ ֆիլմը դարձավ հիթ և կրկնօրինակվեց տելուգու, թամիլերեն և հինդի լեզուներով ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Մոդելներ Կատեգորիա:Հեռուստատեսային դերասանուհիներ
Դերլիք-Դերե
Դերլիք-Դերե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մեր ձայնը
Մեր ձայնը (շաբաթաթերթ), քաղաքական, հասարակական և գրական շաբաթաթերթ, ապա՝ եռօրյա։ Լույս է տեսել 1907—1909 թվականներին, Նոր Նախիջևանում։ Խմբագիր-հրատարակիչ՝ Հ․ Մաչխասյան։ Հանդես է եկել հայ ազգայնական կուսակցությունների, մասնավորապես դաշնակցության դեմ։ Լուսաբանել է Հյուսիսային Կովկասի, Ղրիմի,Նոր Նախիջևանի և Միջին Ասիայի հայերի կյանքը։ Կարևոր տեղ է հատկացրել հայկական դպրոցներին, գրականության ու թատրոնի հարցերին։ Տպագրել է գրախոսականներ, ակնարկներ, ֆելիետոններ, գեղարվեստական գործեր։ Կազմակերպել է նյութական օգնություն հայ մտավորականներին։
Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Ռուսաստանի հայկական շաբաթաթերթեր Կատեգորիա:Պարբերականներ այբբենական կարգով
Ամխերի
Ամխերի (ამხერი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում ։
Դոժերի պալատ
Վենետիկի Դոժերի պալատ (Palazzo Ducale), իտալական գոթական ճարտարապետության մեծ հուշարձան, քաղաքի գլխավոր դիտարժան վայրերից։ Գտնվում է Սուրբ Մարկոսի հրապարակում, համանուն տաճարի կողքին, չնայած առաջին կառույցն այդ տեղում կար դեռևս 9-րդ դարում։ Այսօրվա շենքի շինարարությունը իրականացվել է 1309 թվականից մինչև 1424 թվականի միջակայքում, ենթադրաբար ճարտարապետ Ֆիլիպո Կալենդարիոյի կողմից։ 1577 թվականին պալատի մի մասը ոչնչացել է հրդեհից, շենքի վերականգնմամբ զբաղվել է Ռիալտոյի կամուրջն ստեղծող Անտոնիո դե Պոնտին։
Ամխերի
Դիրք
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ադիգենից հեռու է 6 կմ։
Դոժերի պալատ
Վենետիկի այս գլխավոր շենքն ամենից առաջ Վենետիկի հանրապետության դոժերի նստավայրն էր։ Պալատում նստում էին Մեծ խորհուրդը և սենատը, աշխատում էր Գերագույն դատարանը և իր գործերն էր վճռում գաղտնի ոստիկանությունը։ Առաջին հարկում տեղակայված էին նաև իրավաբանական գրասենյակներ, դիվանատուն, ցենզորների ծառայությունը և ծովային գրատեսչությունը։ Վերաշենքային պատշգամբը մի տեսակ տոնական տրիբունա (ամբիոն) էր ծառայում, որից դոժը ներկայանում էր ժողովրդին։ Քաղաքի հյուրերը, ովքեր հանգրվանում էին Պյացետայի կողմից անմիջապես պալատի մոտ, այս կերպ հայտնվում էին հանրապետության կառավարության ոտքերի մոտ։
Սուրբ Մարկոսի տաճարի, Սան-Մարկոյի գրադարանի և այլ ուրիշ շենքերի հետ Դոժերի պալատը կազմում է քաղաքի գլխավոր ճարտարապետական անսամբլը։
Ամխերի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 97 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ադիգենի մունիցիպալիտետ
Դոժերի պալատ
Պատմություն
12-րդ դարի վենետիկցի վարպետները կառուցեցին նոր պալատ, ընդ որում արդեն անհրաժեշտություն չկար այն կառուցել որպես ամրոց։ Այդ ժամանակ Վենետիկում արդեն չկային միջնադարյան Եվրոպային բնորոշ ամուր դղյակներ ու ամրոցի պատեր. այստեղ ծովը պաշտպան էր ծառայում, իսկ բերդամասերի փոխարեն հանրապետությունն ուներ հրաշալի նավատորմ։ Այդ պատճառով ամրոցի պատեր և աշտարակներ այլևս չէին կառուցում, իսկ պահպանված խրամատները լցվում էին։
Պալատի ներկայիս շենքը հիմնականում կառուցվել է 1309 թվականից 1424 թվականների ընթացքում։ Ենթադրաբար պալատի սկզբնական տարբերակի ճարտարապետը եղել է Ֆիլիպո Կալենդարիոն, ինչպես նաև Պյետրո Բազեյոն և վարպետ Էնրիկոն։ 1400-1404 թվականներին ավարտվում է ծովալճակի վրա բացվող ճակատը, իսկ 1424 թվականին նաև այն, որ դուրս էր գալիս Սուրբ Մարկոսի հրապարակ։ Շինարարության համար հրավիրվում են ֆլորենցիացի և լոմբարդացի վարպետներ, սակայն շենքի գոթական ոճի մեծ մասը կատարել են Բոն ընտանիքի անդամները, ովքեր մարմարի մշակման մասնագետ վենետիկցի վարպետներ էին։
1577 թվականի դեկտեմբերի 20-ի հրդեհից պալատն էականորեն վնասվում է։ Դրան հաջորդող վերականգնման ընթացքում որոշվում է շենքը թողնել նախկին գոթական ոճով, այն ավելի ժամանակակից դարձնելու փոխարեն։ Բացի այդ, որպեսզի կատարվեն դոժերի նստավայրի գործառույթները, մինչ 1797 թվականին Նապոլեոնի զորքերի կողմից քաղաքի գրավումը, պալատում տեղակայվում են հանրապետության քաղաքական ինստանցիաները (ատյան)։
Ներկայումս շենքը թանգարան է։
Արտաքին տեսքը
Կարծես ճարտարապետական բոլոր օրենքներին ծաղրելով Դոժերի պալատի վերին զանգվածեղ մասը հենվել է թեթև նախշազարդ կամարներին։ Առաջին հայացքից թվում է, որ շենքը շրջված է հիմքով դեպի վեր և տանիքով՝ ներքև։ Այնքան անտրամաբանական է նրա ճակատային համակարգը. ներքևում թույլ հենարանի երկու ժապավեն է, իսկ վերևում՝ բարձր պատ։ 1577 թվականին հերթական հրդեհը ոչնչացնում է շենքի թևերից մեկը, և Ռիալտոյի կամուրջն արարողը՝ Անտոնիո դե Պոնտին, վերականգնում է կառուցվածքի սկզբնական տեսքը։
Առաջին հայացքից թվում է, թե ճակատի բոլոր ճարտարապետական տարրերը միմյանց հետ կապված են մի տեսակ անտրամաբանորեն, անսպասելի և կարծես պատահական, բայց միևնույն ժամանակ այստեղ ամեն ինչ գրավիչ է, թարմ, պայծառ, լի կյանքով ու ուրախությամբ, ամեն ինչ գեղարվեստորեն հագեցած է և ի վերջո, խելամիտ։ Առաջին հարկի բաց կամարապատ պատկերասրահը գեղարվեստական ինքնահաճություն չէ, այլ հրաշալի թաքստոց է հարավային արևից։ Սա տեղ է, ուր ցանկացած անցորդի համար հաճելի է հանգստանալ և հիանալ այստեղից բացվող աշխարհի չքնաղագույն ճարտարապետա-բնական բնապատկերներից մեկով։
Երկրորդ հարկի պատկերասրահը օդային պատշգամբ է, որը հարավից և արևմուտքից մթնեցնում է համեմատաբար ոչ մեծ պաշտոնական տարածքները։ Դոժերի պալատում զարդանախշ պատկերասրահների և հարթ պատի համադրությունը հագեցնում է ողջ ճակատը կոմպոզիցիոն հակադրության անհավանական հարստությամբ և կարծես մերկացնում է ճակատի ամբողջ արտաքինը՝ բաց Պյացետի անսամբլի և վենետիկյան ծովալճակի լայնարձակության առաջ։
Արևելյան ճակատի կենտրոնում գտնվում է 1536 թվականին Սանսովինոյի աշակերտների կառուցած պատշգամբը։ Պատշգամբի վրա նետաձև պատուհան է և Վենետիկի խորհրդանիշի դիմաց կանգնած դոժ Անդրեա Գրիտիի քանդակապատկերը։ Պատշգամբի վերևում տեղադրված է քանդակագործ Ալեսանդրո Վիտորիոյի կերտած Արդարադատության արձանը։ Հենց այս պատշգամբից է 1865 թվականին հռչակվել Վենետիկի միավորումը Իտալական թագավորությանը։
Պորտա դելա Կարտա
Սուրբ Մարկոսի հրապարակ դուրս եկող ճակատի ձախ կողմում Դոժերի պալատի բակի մուտքը բացում է Ջովանի և Բարտոլոմեո Բոների ստեղծած «Պորտա դելա Կարտան»` (Porta della Carta) «Թղթե դուռը»։ Վերին մասում այն ունի գոթական ոճի դեկորատիվ տարրերով զարդարված նետանման կամարի ձև. գլխավոր մուտքի վրա դոժ Ֆրանչեսկո Ֆոսկարին է թևավոր առյուծի (Վենետիկյան Հանրապետության խորհրդանիշ) դիմաց, իսկ վերևում Արդարադատության արձանն է։ Դռան անվան ծագումը գիտնականները երկակի են մեկնաբանում։ Հնարավոր է այն կապված է ոչ հեռու գտնվող փաստաթղթերի արխիվի հետ, կամ համաձայն այլ վարկածի՝ ժամանակին այնտեղ նստում էին գրագիրներ և օգնում քաղաքացիներին՝ փաստաթղթեր, բողոքներ, ներման գրություններ կազմել։ «Թղթե դռնով» հնարավոր է մտնել Ֆոսկարիի կամարապատ պատկերասրահ, այնուհետև՝ Դոժերի պալատի երկհարկանի մարմարե կամարներով և հին հունական ութ քանդակներով շրջապատված բակ։ Բակի կենտրոնում մինչ այժմ գտնվում են երկու շքեղ բրոնզե ջրհոր-ջրավազաններ, որոնք Վենետիկի ամենալավ ջուրն էին մատակարարում։
Գիգանտների սանդուղք
Ներքին բակից դեպի պալատ են տանում կարարյան մարմարից կերտված Գիգանտների վիթխարի սանդուղքը։ 1554 թվականին սանդուղքի վերին հարթակում տեղադրվել են Վենետիկի ռազմական և ծովային հովանավորներ Մարսի և Նեպտունի հսկայական մարմարե արձանները (Յակոպո Սենսովինոյի աշխատանքները), այդպես է սանդուղքն ստացել ներկայիս անվանումը։ Այստեղ էին անցկացվում բոլոր հանդիսավոր արարողությունները։ Սանդուղքը տանում է երկրորդ հարկի փակ պատկերասրահ։ Պատկերասրահի երկայնքով և պալատի ներսում հաճախ են հանդիպում «առյուծի երախներ»` առյուծի փորագրված գլուխներ, որոնց մեջ էին դրվում տարբեր վարչությունների իրավասության ուղերձներ և գաղտնի ամբաստանություններ։
Մեծ խորհրդի դահլիճ
«Ոսկե սանդուղքը» տանում էր դեպի Մեծ խորհրդի դահլիճ՝ ամենամեծ դահլիճը ոչ միայն Վենետիկում, այլ նաև ամբողջ Իտալիայում։ Նրա երկարությունը 54 մետր է, լայնությունը՝ 25 մետր, իսկ բարձրությունը՝ 15 մետր։ Մեծ խորհրդի դահլիճը զբաղեցնում է Դոժերի պալատի ամբողջ հարավային թևը։ Այն զարդարել են Տիցիանի, Վերոնեզեի, Տինտորետտոյի և այլ հայտնի նկարիչների գլուխգործոցները, սակայն դրանք բոլորը ոչնչացել են 1577 թվականի հրդեհի հետևանքով։ Դահլիճը վերականգնվել է Անտոնիո դե Պոնտիի նախագծով։ Մեծ խորհրդի դահլիճում արևելյան պատի առաջ պատվանդանի վրա տեղադրված են դոժի գահը և Փոքր խորհրդի վեց անդամների բազկաթոռները, իսկ նրանց հետևում ամբողջ պատն զբաղեցնում է աշխարհի ամենամեծ նկարներից մեկը՝ 1590 թվականին Յակոպո Տինտորետտոյի և նրա որդի Դոմենիկոյի «Դրախտը»։ Առաստաղին առանձնանում է Պաոլո Վերոնեզեի «Վենետիկի հաղթանակը» հսկայական օվալաձև նկարը։ Վիթխարի հարթ առաստաղը երեսապատված է ծանր ոսկեզօծ նախշերով շրջանակված շքեղ գեղանկար կտավներով։
Մեծ խորհրդի դահլիճում հիմա տեղակայված են Վենետիկը կառավարած բոլոր դոժերի հիանալի նկարված դիմանկարները։ Սակայն այնտեղ, որտեղ պետք է պատկերված լիներ դոժ Մարինո Ֆալյերոյի դիմանկարը, տեղադրված է սև գլանաձև գրություն՝ մակագրված.
Ընտրությունների դահլիճ
Մեծ խորհրդի դահլիճից այցելուներն անցնում են Ընտրությունների դահլիճ (ճակատագրի դահլիճ), այդպես է կոչվել, որովհետև դեռևս հանրապետության ժամանակներից այնտեղ իրականացվել է աստիճանավոր անձանց հանրային քվեարկությունը, իսկ երբեմն նրանց դատապարտումը։ Այստեղ կայացվել են դատավճիռներ, սակայն ոչ ոք չի համարձակվել զենքով մտնել այդ դահլիճ։
Դահլիճի զանգվածեղ առաստաղը շքեղ է իր փորագրություններով և ոսկեզօծմամբ, բացի այդ, նրա վրա տեղադրված են մեծ, օվալաձև երեք նկարներ, երկու քառակուսի և 12 ոչ ճշգրիտ եռանկյուններ, որոնցում ներկայացված են նկարիչ Պադովանինոյի նկարած այլաբանական սյուժեները։
Կողմնացույցի դահլիճ
Կողմնացույցի դահլիճը մի ժամանակ Տասի խորհրդի դահլիճի և միաժամանակ ինկվիզիցիայի նախասենյակն էր, որտեղ դատապարտվածները վախով ու սարսափով էին սպասում դատավճռին։ Այստեղ էր գտնվում նաև բոլորին հայտնի «Առյուծի երախը», ուր հաղորդագրություններ և ամբաստանություններ էին գցում։
Դահլիճի առաստաղը կազմված է երեք հսկայական օվալներից և 12 քառանկյուններից, որոնք լրացնում են անկյունները։ Առաստաղի այդ զարդաքանդակը նկարել է Պաոլո Վերոնեզեն։ Առաջին մեծ օվալին նա պատկերել է «Վենետիկի հաղթանակը», ներկայացնելով նրան աստվածուհու տեսքով, որը ճախրում է ամպերի մեջ, շրջապատված Փառքի, Ուժի, Հարստության այլաբանական պատկերներով։ Սակայն այսօր օվալներից մեկը դատարկ է։ Նախկինում այստեղ գտնվող «Սրբերով շրջապատված Սուրբ Մարկոսլ» նկարը 1797 թվականին տարվել է Փարիզ և ցուցադրվել Լուվրում։
Տասի խորհրդի դահլիճ
Տասի խորհրդի դահլիճում նստում էր պետության հանդեպ քաղաքական հանցագործություններին վերաբերվող հետաքննություններ վարող տրիբունալը։ Տրիբունալը գլխավորում էր դոժը, նրա կազմում էին գտնվում Մեծ խորհրդի տասը անդամ և վեց խորհրդական։ Այդ դահլիճի վրա էին գտնվում արճճե առաստաղով բանտախցերը, այսպես կոչված Պյոմբները, որտեղ ժամանակին ձերբակալված են եղել Ջակոմո Կազանովան և Ջորդանո Բրունոն։ Կենտրոնում տեղադրված էր «Զևսը կայծակով խոցում է արատները» Վերոնզեի գլուխգործոցը, որը 1797 թվականին ֆրանսիացիները տարել են Փարիզ և մինչ այժմ գտնվում է Լուվրում։ Հիմա կտավի տեղում գտնվում է Յակոպո դի Անդրեայի կատարած պատճենը։
Սկարլատտիի դահլիճը
Սկարլատտիի դահլիճում հավաքվում էին ալ-կարմիր պարեգոտ հագած բարձրաստիճան պաշտոնյաները և պաշտոնական արարողությունների անցկացման համար սպասում դոժին։ Դահլիճի շքեղ զարդարանքը կատարվել է Պյետրո Լոմբարդոյի ղեկավարությամբ։ Փայտե հարուստ առաստաղը 16-րդ դարի սկզբում է արվել։ Նրբագեղ մարմարե բուխարու վրա տեղադրված է դոժ Ագոստինո Բարբարիգոյի զինանշանը։
Քարտեզի դահլիճ
Քարտեզի դահլիճն իր անվամբ պարտական է նրա պատերը զարդարող աշխարհագրական քարտեզներին, որոնք կատարել են Ջովաննի Բատիստա Ռամուսիոն՝ 1574 թվականին, ինչպես նաև Ֆրանչեսկո Գրիսելինին և Ջուստինո Մաննեսկարդին՝ 1762 թվականին։ Դահլիճի կենտրոնում են գտնվում 17-րդ դարին վերաբերվող երկու մեծ գլոբուս։
Սենատի դահլիճ
Սենատի դահլիճը նույնպես վերակերտել է Անտոնիո դե Պոնտին։ Հիանալի առաստաղի նկարն արել է Կրիստոֆորո Սորտեն։ Առաստաղին տեղադրված մեծանկարը (պաննո) ստեղծել են տարբեր նկարիչներ, մասնավորապես՝ Տինտորետտոն։
Ծանոթագրություններ
Կատեգորիա:Իտալիայի շենքեր և կառույցներ Կատեգորիա:Իտալիայի պալատներ‎ Կատեգորիա:Իտալիայի տեսարժան վայրեր Կատեգորիա:Վենետիկի թանգարաններ
Աբայարա
Աբայարա (Abaiara), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի հարավային մարզում։ Մտնում է Բրաժու Սանտու գավառի կազմի մեջ։ Բնակչությունը կազմում է 10'496 մարդ՝ 2010 թվականի տվյալներով ։ Գրավում է 179,906 կմ2 տարածք։ Բնակչության խտությունը՝ 48,6 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Սեարա նահանգի բնակավայրեր
Տասներեք (ֆիլմ, 1936)
«Տասներեք» («Тринадцать»), 1936 թվականի խորհրդային գեղարվեստական ֆիլմ իստերնի ժանրում, որը նկարահանել է ռեժիսոր Միխայիլ Ռոմը ։ Վերջինիս առաջին լիամետրաժ աշխատանքն է, որը նրան լայն ճանաչում է բերել։
Սյուժե
Միջին Ասիա։ Տասը զորացրված կարմիրբանակայիններ անապատով գնում են մինչև երկաթուղին։ Նրանց հետ գնում է ևս երեք մարդ՝ սահմանային ուղեկալի հրամանատար Ժուրավլյովը կնոջ՝ Մարիա Նիկոլաևնայի հետ և ծերունի երկրաբանը։ Անապատում նրանք գտնում են ջրհոր և թաքնված գնդացիրներ՝ բասմաչ Շիրմաթ Խանի բազան, որին Կարմիր բանակը չի կարող վնասազերծել արդեն մեկ տարի։ Մեկ մարտիկի ուղարկելով օգնություն կանչելու՝ մյուսները մնում են բասմաչին կանգնեցնելու համար։
Ջրհորում, սակայն, գրեթե ջուր չկա, բայց կարմիրբանակայինները դա թաքցնում են մոտեցած բասմաչներից։ Հրոսակախմբերը տառապում են ծարավից և կատաղի հարձակումներ են ձեռնարկում՝ փորձելով հասնել ջրհորին։ Անհավասար ճակատամարտում գրեթե բոլոր պաշտպանները զոհվում են, և թշնամիներին հաղթում է ժամանակին տեղ հասած կարմիր հեծելազորը։
Ֆիլմի ստեղծում
Ֆիլմը նկարահանվել է 1936 թվականի փետրվար-օգոստոս ամիսներին Կարակում անապատում՝ Աշխաբադից 15 կմ հեռավորության վրա։ Միակ կանացի դերը խաղացել է Ելենա Ալեքսանդրովնա Կուզմինան, որը ֆիլմի վրա աշխատելուց հետո դարձել է Միխայիլ Ռոմի կինը ։
Ռոմի աշխատանքը կարելի է անվանել խորհրդային առաջին «անապատային ֆիլմերից» կամ իսթերններից մեկը (բասմաչների դեմ պայքարի մասին ֆիլմեր)։ 1943 թվականին դրա հիման վրա Զոլտան Կորդը նկարահանել է «Սահարա» ֆիլմը Համֆրի Բոգարտի մասնակցությամբ ։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1936 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:Խորհրդային դրամա ֆիլմեր Կատեգորիա:Խորհրդային պատմական ֆիլմեր
NHK
NHK (日本放送協会, Nippon Hōsō Kyōkai), Ճապոնիայի ազգային հեռարձակման կորպորացիա։
Ընկերությանը պատկանում է երկու եթերային (NHK General TV և NHK Educational TV) և երեք արբանյակային (NHK BS-1, NHK BS-2 և NHK Hi-Vision) հեռուստաալիքներ, և երեք ռադիոկայան (NHK Radio 1, NHK Radio 2 և NHK FM)։ Միջազգային լսարանի համար գործում է NHK World միջազգային ծառայությունը, որը բաղկացած է NHK World TV և NHK World Premium հեռուստաալիքներից և NHK World Radio Japan արբանյակային ռադիոկայանից։ Ընկերության կայքը հասանելի է 22 լեզուներով, ներառյալ ռուսերեն և անգլերեն լեզուները։
Կորպորացիան Ճապոնիայի ներսում ունի 8 նահանգային կենտրոններ և 54 հեռարձակող կայաններ։ 2012 թվականի դրությամբ ունի 31 արտերկրյա ներկայացչություններ՝ 4 գլխավոր հեռուստառադիոհեռարձակման ծառայություններ, որոնց պատկանում են 25 բաժանմունքներ և 2 գրասենյակ։
Արտաքին հղումներ
Կատեգորիա:Ճապոնիայի հեռուստաընկերություններ Կատեգորիա:Ճապոներեն հեռուստաալիքներ
Հին Թաղերի պատմության և մշակույթի անշարժ հուշարձանների ցանկ (Հադրութի շրջան)
Այս հոդվածը ներկայացնում է Արցախի Հանրապետության Հադրութի շրջանի Հին Թաղեր գյուղի պատմության և մշակույթի հուշարձանների ցանկը ։ Ցանկում ներառված է ընդամենը 13 հուշարձան։
Ծանոթագրություններ
Կատեգորիա:Հադրութի շրջանի հուշարձանների ցանկեր
Կամիշտա (գյուղ, Պուլանկոլսկոե գյուղական բնակավայր)
Կամիշտա (Камышта), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 202 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր
Կալինովկա (գյուղ, Մաշևկայի շրջան)
Կալինովկա (Калинівка), գյուղ Ուկրաինայի Պոլտավայի մարզի Մաշևկայի շրջանում։ Բնակավայրը նախկինում նաև անվանվել է Իվանովկա։
2001 թվականի տվյալներով Կալինովկա գյուղում բնակվում էր 310 մարդ։ Բնակավայրը զբաղեցնում է 0,102 կմ² տարածք։ Բնակչության խտությունը կազմում էր 3039,22 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Մաշևկայի շրջանի բնակավայրեր Կատեգորիա:Ուկրաինայի գյուղեր
Զոյա (ֆիլմ, 2020)
«Զոյա» («Зоя», այլ անվանումներ՝ «Страсти о Зое», «Страсти по Зое»), 2020 թվականի ռուսական լիամետրաժ ռազմապատմական դրամատիկական գեղարվեստական ֆիլմ, որը նկարահանել են ռեժիսորներ Լեոնիդ Պլասկինը և Մաքսիմ Բրիուսը։ Նվիրված է Զոյա Կոսմոդեմյանսկայայի ճակատագրին, որը զոհվել է Մոսկվայի մերձակայքում Հայրենական մեծ պատերազմի ժամանակ՝ 1941 թվականի նոյեմբերի 29-ին։ Գլխավոր դերը կատարել է Մոսկվայի Վլադիմիր Մայակովսկու անվան ակադեմիական թատրոնի երիտասարդ դերասանուհի Անաստասիա Միշինան։
Ֆիլմի պրեմիերան կայացել է 2020 թվականի դեկտեմբերի 13-ին Վիբորգում կայացած ռուսական կինոյի «Պատուհան դեպի Եվրոպա» XXVIII փառատոնում։ Էկրան է բարձրացել 2021 թվականի հունվարի 28-ին։
Սյուժե
Ֆիլմի գործողությունները ծավալվում են Հայրենական մեծ պատերազմի սկզբում։ Գլխավոր հերոսուհին խորհրդային աղջիկ է, որը դառնում է դիվերսանտ, գերի է ընկնում գերմանացիների մոտ և սպանվում ։ Հետմահու ստացել է Խորհրդային Միության հերոսի կոչում՝ դառնալով առաջին կինը, որն արժանացել է այդ պատվին։
Արտադրություն
Առաջին անգամ Զոյա Կոսմոդեմյանսկայայի մասին գեղարվեստական ֆիլմ նկարահանելու գաղափարի մասին բարձրաձայնվել է 2016 թվականի նոյեմբերի 27-ին Ռուսաստանի մշակույթի նախարար Վլադիմիր Մեդինսկու կողմից։ Նա առաջարկել է նաև ապագա ֆիլմի պայմանական անվանումը՝ «Страсти о Зое» ։ Ֆիլմի ստեղծման նախաձեռնողն է «Ռուսական ռազմապատմական միությունը» («Российское военно-историческое общество», РВИО) ։ 2016 թվականի դեկտեմբերի 9-ին՝ Հայրենիքի հերոսների օրը, «Ռուսական ռազմապատմական միությունը»  հայտարարել է լիամետրաժ գեղարվեստական ֆիլմի սցենարի ստեղծման մրցույթի առաջին փուլը՝ Խորհրդային Միության հերոս Զոյա Կոսմոդեմյանսկայայի սխրանքի մասին «Страсти по Зое» աշխատանքային անվանումով ։
Նախագծի վրա աշխատանքն սկսվել է 2017 թվականին. ռեժիսորը դարձել է Եգոր Կոնչալովսկին, սցենարը գրել է Ելիզավետա Տրուսևիչը։ Ընդ որում՝ ընդգծվում էր, որ սյուժեն կառուցված է բացառապես ականատեսների փաստաթղթերի և վկայությունների վրա, ոչ հավաստի տեղեկություններ, ներառյալ «պատերազմի մասին առասպելներ», այնտեղ չկան ։
Ֆիլմի հիմքում ընկած է Անդրեյ Նազարովի և Լեոնիդ Պլյասկինի հեղինակած սցենարը՝ հիմնված պատմական փաստաթղթերի և իրադարձությունների ողջ մնացած մասնակիցների վկայությունների վրա։ Ռեժիսորը եղել է Պլյասկինը։ Ֆիլմի արտադրությունն իրականացրել է «Մաքսիմ Գորկու անվան մանկական և պատանեկան ֆիլմերի Կենտրոնական կինոստուդիան» (Մոսկվա)՝ «Ռուսական ռազմապատմական միության» մասնակցությամբ և Ռուսաստանի Դաշնության մշակույթի նախարարության պետական ֆինանսական աջակցությամբ, որը նախագծի ստեղծման համար հատկացրել է 60 մլն ռուբլի ։
Մոտ 600 հազար ռուբլի ժողովրդական նվիրատվություններ են հավաքվել ֆիլմի ստեղծման համար։ «Մենք ժողովրդական նվիրատվությունների հավաք ենք բացել 2017 թվականի նոյեմբերի 29-ին մեր կայքում։ Անցած ժամանակահատվածում մենք արդեն հավաքել ենք մոտ 600 հազար ռուբլի, գործընթացը լավ է ընթանում, մեծ հույս ենք կապում աջակցության հետ»,— ասել է «Ռուսական ռազմապատմական միության» նախագահի խորհրդական Ա. Նազարովը ։
Ֆիլմի առաջին նկարահանումները տեղի են ունեցել 2019 թվականի փետրվարի 10-ից 13-ը Բելառուսում։ Նկարահանումների մի մասն անցկացվել է Մինսկի մարզի Վիլեյսկի շրջանի Զաբրոդիե գյուղում, որտեղ մեծ դժվարությամբ հաջողվել է գտնել նախապատերազմական տարիներից պահպանված գյուղական շինություններ ։ 2019 թվականի ապրիլի 19-ին ֆիլմի նկարահանումներն ավարտվել են ։
«Զոյա» ֆիլմը դարձել է «Պատուհան դեպի Եվրոպա» ռուսական կինոյի XXVIII փառատոնի փակման ֆիլմը (2020 թվականի դեկտեմբերի 7-13) Վիբորգում։ Պրեմիերան կայացել է 2020 թվականի դեկտեմբերի 13-ին «Վիբորգ-Պալաս» կինոթատրոնում   ։ Ֆիլմը թողարկվել է 2021 թվականի հունվարի 28-ին  ։
Արտաքին հղումներ
Կատեգորիա:Ռուսական կենսագրական ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական ռազմական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:2021 ֆիլմեր Կատեգորիա:Ռուսերեն ֆիլմեր Կատեգորիա:Գերմաներեն ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական պատմական ֆիլմեր
Ռիսնա
Ռիսնա (Rõsna), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 51 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Միկիտամյաե շրջանի բնակավայրեր Կատեգորիա:Էստոնիայի գյուղեր
Մալայա (Արապիխայի վտակ)
Մալայա (Малая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Արապիխա գետի ձախ ափով՝ 12 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
(1509) Էսկլանգոնա
(1509) Էսկլանգոնա (Esclangona), աստերոիդ աստերոիդների գոտի ներքին մասում։ Հայտնաբերվել է 1938 թվականի դեկտեմբերի 21-ին Անդրե Պատրիի կողմից Նիցայում ։
Միջին հեռավորությունը Արեգակից կազմում է 1,866534 ա. մ., առավելագույնը մոտենում է 1,8066 ա. մ. հեռավորության վրա և հեռանում 1,9265 ա. մ., իսկ Երկրի ուղեծրին Էսկլանգոնա աստերոիդը նվազագույնը մոտենում է 0,8461 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 931,43 երկրային օրվա ընթացքում, իր ուղեծրով շարժվելով միջինում 0,386501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,32° անկյուն։
Էսկլանգոնա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Հունգարիայի ընտանիքի աստերոիդներ Կատեգորիա:1938 թվականին հայտնաբերված աստղագիտական մարմիններ Կատեգորիա:Անդրե Պատրիի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Օսովկա (գյուղ, Եմելչևի շրջան)
Օսովկա (Осівка), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1890 թվականին։
2001 թվականի տվյալներով Օսովկա գյուղում բնակվում էր 479 մարդ։ Բնակավայրը զբաղեցնում է 1,8 կմ² տարածք։ Բնակչության խտությունը կազմում էր 266,11 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Եմելչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր
Աբլյուտոֆոբիա
Աբլյուտոֆոբիա ( - «մաքրել»), սպեցիֆիկ ֆոբիա լողանալու, լվացքի և մաքրման նկատմամբ։ Աբլյուտոֆոբիան, որպես կանոն, ավելի հաճախ հանդիպում է կանանց և երեխաների, քան՝ տղամարդկանց մոտ ։
Ախտանշանները և բուժման ձևերը նույնն են, ինչպես և մյուս հատուկ ֆոբիաներինը։
Ծանոթագրություններ
Կատեգորիա:Ֆոբիաներ
Աստերոիդների ցանկ (103101-103200)
Աստերոիդների ցանկ (103001-103100) * Աստերոիդների ցանկ * Աստերոիդների ցանկ (103201-103300)
Դեքթե
Դեքթե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թութակ հայկազյան
«Թութակ հայկազյան» (դասական ուղղագրություն՝ «Թութակ հայկազեան»), հայկական բարոյախոսական, բանասիրական և ուսումնական ամսաթերթ։ Լույս է տեսել Զմյուռնիայում, 1854-1855 թվականներին։ Հրատարակել են Մեսրոպյան վարժարանի սաները՝ մանկավարժ Ա. Փափազյանի հովանավորությամբ ու քաջալերանքով։ Աշակերտ- խմբագիրները, դպրոցի սաներն ու ուսուցիչները տպագրել են գրական ստեղծագործություններ, բանասիրական նյութեր, թարգմանություններ, զրույցներ, հեքիաթներ, զվարճալիքներ։ Նյութերը հիմնականում աշխարհաբար են, բանաստեղծությունները՝ մեծ մասամբ գրաբար։ Հայ մանկական մամուլի առաջնեկներից է ։
Գրականություն
Կատեգորիա:Թուրքիայի հայկական ամսագրեր Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Սայրմե
Սայրմե (საირმე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ադիգենի մունիցիպալիտետ
Անտառամուտ
Անտառամուտ, գյուղ Հայաստանի Հանրապետության Լոռու մարզի Փամբակ համայնքում ։
Վանաձոր քաղաքից հեռու է մոտ 14 կմ հյուսիս-արևելք։
Պատմություն
Գյուղը հիմնադրվել է 1870 թվականին։ Նախկինում մտել է Թիֆլիսի նահանգի Բորչալուի գավառի մեջ և կոչվել Քոլագիրան։ Անտառամուտ է վերանվանվել 1948 թվականին ։
Գյուղը հիմնադրել են հարևան Կուրթան գյուղից եկած Ավետիքյանները (Մատրուկանք), Հարությունյանները (Ըրիցանք), Գևորգյանները (Գևորգանք), Ոսկանյանները (Գյարանանք կամ Մորմոնջանք) և Սուքիասյանները (Սքոյանք)։ Մինչ 1872 թվականը գյուղ են տեղափոխվել մնացած 9 տոհմերը։
Գյուղն ակտիվ մասնակցություն է ունեցել 1941-45թթ․ պատերազմին, 140 մարդ մեկնել է ռազմաճակատ, որոնցից 64-ը զոհվել է, իսկ երեքը՝ Գուրգեն Արշակի Գևորգյանը (1915-1993),Դավիթ Սիմոնի Մեսրոպյանը (1918-2011) և Փաշո Ենոքի Գևորգյանը (1917-1979) մասնակցել են նաև սովետա-ֆիննական պատերազմին։ Զոհված մարտիկների պատվին 1968 թվականին գյուղում կառուցվել է հուշարձան-պուրակ։
Անտառամուտը զերծ չի մնացել նաև ստալինյան բռնապետությունից․ 1937-1939 թվականներին գյուղից աքսորվել է 11 մարդ։
Բնությունը և կլիման
Գյուղը տեղակայված է ծովի մակարդակից 1300 մ բարձրության վրա։ Ունի աղբյուրներ, որոնք օգտագործվում են որպես խմելու ջուր։
Կլիման բարեխառն լեռնային է՝ տևական, ցուրտ ձմեռներով։ Ամեն տարի հաստատվում է կայուն ձնածածկույթ։ Ամառները տաք են, համեմատաբար խոնավ։ Տարեկան թափվում են 600-700 մմ մթնոլորտային տեղումներ։ Ագրոկլիմայական տեսակետից ընկած է մասնակի ոռոգման գոտում։
Գյուղի մոտակայքում կան նաև գորշ ածխի երևակումներ, որոնք չունեն արդյունաբերական նշանակություն։
Բնակչություն
Ըստ Հայաստանի 2011 թ. մարդահամարի տվյալների` Անտառամուտի մշտական բնակչությունը կազմել է 306, առկա բնակչությունը` 278 մարդ ։ Հիմնական բնակիչները հայեր են (լոռեցիներ) ։
Անտառամուտի բնակչության փոփոխությունը ժամանակի ընթացքում՝ ստորև.
Գյուղատնտեսություն
Գյուղատնտեսական հողահանդակներում մեծ բաժին ունեն վարելահողերը (110 հա), խոտհարքները (55 հա)։ Պետական հողերը գլխավորապես օգտագործվում են որպես վարելահողեր ու արոտավայրեր՝ կազմելով, համապատասխանաբար, 22 և 218 հեկտար։ Գյուղի մասնագիտացված ուղղությունը երկրագործությունն է։ Զբաղվում են դաշտավարությամբ, պտղաբուծությամբ (տանձ, խնձոր, սալոր), մշակում են հացահատիկային, կերային, բանջարաբոստանային կուլտուրաներ։ Զբաղվում են նաև խոշոր եղջերավոր անասնաբուծությամբ, մեղվաբուծությամբ։
Հասարակական կառույցներ
2013 թ.-ի դրությամբ գյուղն ունի դպրոց, գրադարան, բուժկետ և կապի հանգույց։
Ծանոթագրություններ
Կատեգորիա:Լոռու մարզի գյուղեր
Ականջակալներ
Ականջակալներ (անգլերեն՝ Headphones), անհատական սարք է երաժշտություն կամ ձայն լսելու համար, որը միացվում է մեկ սարքի։ Այն կարելի է միացնել փլեյերներին, համակարգիչներին, բջջային հեռախոսներին կամ այլ տեսակի սարքերին որոնք ունեն նման հնարավորություն։ Ականջակալները օգտագործվում է նաև ձայնագրման ստուդիաներում, երաժշտության ձայնագրման հաստակ վերահսկողությունը սահմանելու նպատակով։ Առաջին ականջակալը օգտագործել է Ֆիլիպ Ռեյսը 1861 թվականին։
Տեխնիկական բնութագրեր
Հիմնական տեխնիկական բնութագրիչները համարվում են՝ մաքուր ձայնաբաժինը (диапазон), զգայունությունը, դիմադրողականությունը, մաքսիամալ հզորությունը և խեղաթյուրման տոկոսային հարաբերության։
Ականջակալների մեծամասնությունը պատրաստված է 32 Օմ դիմադրողականությամբ։ Իսկ 16 Օմ դիմադրողականություն գրանցողները ունեն ավելացված, տարբերակված ակուստիկակական հզորություն։
Արտաքին հղումներ
Կատեգորիա:Ձայնային սարքեր Կատեգորիա:Կենցաղային էլեկտրոնիկա
ԱՄՆ բաց առաջնության խառը զուգախաղ 2016
ԱՄՆ բաց առաջնության խառը զուգախաղ 2016, Մեծ Սաղավարտի կանանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։